Muhammad Dimyathi

Muhammad Dimyathi bin Syeikh Muhammad Amin Al-Bantani (Bhâsa Arab: أبويا كياهى الحاج محمد دمياطى بن الشيخ محمد أمين البنتني) otabâ lebbi èkennal mènangka Abuya Dimyathi (7 Pèbruwari 1926 - 3 Oktober 2003) panèka olama' ḍâri Banten. Dimyathi panèka aropa'aghi rama ḍâri Ahmad Muhtadi Dimyathi. Dimyathi jhughân ghuruna Uci Turthusi (Cilongok, Pasar Kemmis, Tangerang).

 Kaoḍ'ân Awwâl 
Dimyathi lahèr è Banten. Dimyathi panèka potrana K.H. Muhammad Amin sareng Ruqayyah.

Molaè ghi' kènè', Dimyathi nonju'aghi kapenterranna bân kasolèhanna. Dimyathi ajhâr ḍâri pasantren sèttong ka pesantren laènna, ajhelâjhâ tana Jhâbâ kantos ka Polo Lombok ka'angghuy nyarè èlmo.

Dimyathi akabin sareng Asma. Kalabân pakabinan ka'ḍinto, Dimyathi ebherkatè pan-bârâmpan potra. È antara potrana panèka Ahmad Muhtadi.

Abuya Dimyathi maddhek pesantren è Cidahu, Cadasari, Pandeglang, Banten ra-kèra taon 1965, bân ampon ngasèllaghi bânnya' olama' sè kalonta akadhi Habib Hasan bin Ja'far Assegaf sè samangkèn mèmpèn Majelis Nurul Musthofa è Jakarta bân (almarhum) Abuya Uci Turtusi sè mèmpèn Pondhuk Pesantren Al-Istiqlaliyah è Cilongok Sukamantri, Pasar Kemmis, Tangerang sè ampon sèdhâ è taon 2021.

Ḍâlem kaoḍi'ânna sabbhân arè, Dimyathi akaton tawâḍḍu', zuhud, bân ikhlas. Bânnya' ḍâri pan-bârâmpan pihak otabâ wartawan sè nyuba ka'angghuy aberta'aghi kagiadhân Dimyathi. Nangèng, Dimyathi ta' maghi kalabân oca' sè alos. Napa polè nalèkana Dimyathi èbherri'â sombhângan ḍâri pongghâbâ, Dimyathi ta' kasokan bân mabâli sombhângan kasebbhut. Hal ka'ḍinto toman èrassa'aghi sareng Siti Hardijanti Rukmana, sè abherri' sombhângan 1 miliar ropèya. Nangèng, Dimyathi ta’ kasokan.

 Sombher